ОПШТИНА КОСЈЕРИЋ

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ**

**ОПШТИНА КОСЈЕРИЋ\_\_\_**

**За период од 01.01.2023. до 30.09.2023.**

Косјерић, 21.11.2023. година

**УВОД**

Правни основ за израду Информације о степену усклађености планираних и реализованих активности из програма пословања јавних предузећа чији је оснивач општина Косјерић за период од 01.01.2023. до 30.09.2023. године (у даљем тексту: Информација) је члан 64. став 2. Закона о јавним предузећима (''Службени гласник Републике Србије'', бр. 15/16) измене и допуне Закона о локалној самоуправи. На основу тромесечних извештаја о реализацији годишњег односно трогодишњег програма пословања јавних предузећа, надлежни орган јединице локалне самоуправе сачињава и доставља министарству информацију о степену усклађености планираних и реализованих активности. Чланом 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. Закон) је прописано да Општинско веће подноси тромесечни извештај о раду јавних предузећа скупштини општине, ради даљег извештавања у складу са законом којим се уређује правни положај јавних предузећа - Закона о јавним предузећима (''Службени гласник Републике Србије'', бр. 15/16).

Информација је сачињена на основу достављених извештајa Општинској управи Косјерић –Одељењу за привреду, ЛЕР, буџет и финансије о реализацији Годишњег програма пословања, од стране јавних предузећа, уз пропратно писмо и акт надлежног органа о усвајању извештаја за период од 01.01.2023. до 30.09.2023. године, у складу са чланом 63. Закона о јавним предузећима, (''Службени гласник Републике Србије'', бр. 15/16).

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

Назив јединице локалне самоуправе:ОПШТИНА КОСЈЕРИЋ

Контакт подаци: Олге Грбић 10, Косјерић

ПИБ:101090852

Матични број:07357826

Шифра делатности:8411

**II СПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦA ЛОКАЛНЕ САМОУПРАВЕ:**

*1. КОМУНАЛНО ЈАВНО ПРЕДУЗЕЋЕ „ЕЛАН“ КОСЈЕРИЋ*

*2. ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ*

*3. ЈКП РЕГИОНЛАНИ ЦЕНТАР ЗА УПРАВЉАЊЕ ОТПАДОМ „ДУБОКО“ УЖИЦЕ*

*4. ЈКП РЕГИОНАЛНИ ЦЕНТАР ЗА ВОДНЕ УСЛУГЕ „СКРАПЕЖ ВОДЕ“ ПОЖЕГА*

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

***1. НАЗИВ ПРЕДУЗЕЋА: КОМУНАЛНО ЈАВНО ПРЕДУЗЕЋЕ„ЕЛАН“ КОСЈЕРИЋ***

Седиште: Николе Тесле бр.1, Косјерић

Претежна делатност: 3600 – Сакупљање, пречишћавање и дистрибуција воде

Матични број: 07110111

ПИБ: 101088191

Надлежно министарство: Министарство привреде РС

Делатности јавног предузећа/друштва капитала су: Претежна делатност КЈП „Елан“ је:

* 3600 Сакупљање, пречишћавање и дистрибуција воде.

Осим наведене претежне делатности, Јавно предузеће „Елан“ се бави и другим делатностима, као што су:

* 3811 Сакупљање отпада који није опасан
* Одржавање чистоће у граду и насељеним местима у Општини, уређење и одржавање паркова, зелених и рекреационих површина,
* Одржавање улица, путева и других јавних површина у граду и другим насељеним местима,
* Пречишћавање и одвођење атмосферских и отпадних вода,
* 9603 Погребне и сродне делатности (уређење и одржавање гробља),
* 4311 Рушење објеката,
* 4120 Изградња стамбених и нестамбених зграда,
* 4291 Изградња хидротехничких објеката,
* 4322 Постављање водоводних, канализационих, грејних и климатизационих система,
* 4329 Остали инсталациони радови у грађевинарству,
* 4781 Трговина на мало храном, пићима и дуванским производима на тезгама и пијацама,
* 4782 Трговина на мало текстилом, одећом и обућом на тезгама и пијацама (одржавање пијаца: зелене, робне и сточне, и пружање услуга на њима),
* 4941 Друмски превоз терета,
* 5221 Услужне делатности у копненом саобраћају,
* 7732 Изнајмљивање и лизинг машина и опреме за грађевинарство,
* 8230 Организовање састанака и сајмова,
* 8110 Услуге одржавања објеката

Надзорни одбор КЈП „Елан“ је дана 29.11.2022. године усвојио Програм пословања a Скупштина општине Косјерић је дана 22.12.2022. године донела Закључак број 06-54/2022 којим је дата Сагласност на Програм пословања КЈП „Елан“ за 2023. годину.

**II ОБРАЗЛОЖЕЊЕ ПОСЛОВАЊА**

У периоду од јануара до септембра 2023 десила су се два проблемау водоснабдевању.

Први је уследио крајем маја 2023. године након обилних падавина на подручју Таора, Годљева, Дубнице и Брајковића када је дошло до замућења воде на оба изворишта. Услед тога вода није била за пиће у периоду од 29.05. до 26.06.2023. године. Услед неисправности воде за пиће Општина Косјерић је прогласила ванредну ситуацију. Пијаћа вода је била обезбеђена цистернама које су по дефинисаном распореду обилазиле све делове града.

Други се десио крајем септембра када је дошло до квара водоводне пумпе у Деспотовићима. Налажење извођача за демонтажу старе и монтажу нове пумпе као и извођење радова на изворишту Деспотовићи је трајало седам дана. У том периоду, услед недовољности воде која је дотицала са изворишта „Таорска врела“ био је смањен притисак воде у мрежи а неки виши делови су остајали без воде. Вишим деловима вода је допремана цистерном.

Делатности сакупљање и одвоз отпада је вршена по устаљеној динамици. Почела је реализација пројекта О-ДВА-ЈА-МО распоређивањем плавих канти као и плавих и жутих контејнера. Потписани су уговори са већином грађана и одвежено је шест тура селектованог отпада.

Делатности комунална хигијена, погребне и пијачне услуге су се одвијале по устаљеној динамици.

Значајније ангажовање механизације и запослених је уследило након обилних снежних падавина у месецу фебруару.

Осим тога механизација је од месеца јануара константно била ангажована и на насипању сеоских путева. У јуну је, услед поплаве која је задесила домаћинства на подручју Брајковића, механизација била ангажована на чишћењу канала, пропуста и испирању одвода, дворишта и пута кроз поплављено подручје.

Предузеће је услед обилних падавине које су узроковале зачепљење канализационе мреже ванредно ангажовало специјализовано возило Вому које је у току три дана извршило чишћење свих критичних деоница канализационе мреже како фекалне тако и атмосферске.

**III ОБРАЗЛОЖЕЊЕ ОБРАЗАЦА**

1. **БИЛАНС УСПЕХА**

За период од 01.01. до 30.09.2023. године предузеће је планирало добит у износу од 1.411.135 динара. Остварена је добит од 417.471 динар. Укупно остварени приходи су за 8% нижи од планираних и расходи су за 7% нижи од планираних.

На радној јединици водовод и канализација остварен је приход за 8% мањи од планираног. Радна јединица изношење смећа је остварила приход мањи од плана за 6%. Приход од комуналне хигијене је нижи 2% од планираног. Разлог је велика количина падавина па је прање било у мањем обиму од планираног. Приход од одржавања спортских објеката је на нивоу планираног. Приход од пијачних услуга је нижи за 46% од планираног јер је било мање закупљених тезги. Приход од погребних услуга је виши за 3% од планираног. Приход остварен на одржавању општинских путева и грађевинским радовима за 21% нижи од планираног. Приход од зимског одржавања је виши за 19% услед великих падавина у фебруару.Остали пословни приходи су 42% нижи од планираних.

Укупни трошкови материјала су за 9% нижи од планираних. Из категорије материјала веће одступање од планираног је при утрошку уља и мазива који су виши за 75% и електричне енергије која је виша за 92%. До прекомерне потрошње електричне енергије је дошло услед квара регулационог система за искључење црпне пумпе на изворишту Деспотовићи након поплава у јуну 2023. године. Сви остали трошкови материјала су нижи или у границама планираних .

Трошкови зарада, накнада зарада и остали лични расходи нижи су за 9% од планираних. Из категорије личних расхода сви трошкови су у оквирима планираних или нижи.

Трошкови производних услуга су 10% виши од планираних. Код ове категорије трошкова веће одступање је на трошковима ПТТ који су виши за 23% услед значајног поскупљења поштанских услуга. и осталим услугама које су више 53%. Разлог да остале услуге буду више за 53% је што је услед недостатка воде за пиће, од ЈКП Наш Дом из Пожеге позајмљена цистерна за превоз пијаће воде на 10 дана. Наш Дом је ову услугу фактурисао у износу од 144.000 динара са ПДВ-ом.

Укупни нематеријални трошкови су виши за 10%. Разлог већих трошкова је издавање електронских фактура у једном ставу за целу годину од стране осигуравајуће куће за осигурање имовине и лица где је утрошено 25% вишеод плана. Доспеће је месечно али због новог начина фактурисања, предузеће је било принуђено да целокупан трошак прокњижи у првом месецу када је осигурање уговорено и испостављена електронска фактура. Више је утрошено и на позицији непроизводне услуге за 42% услед узимања више узорака воде на анализу у периоду када је вода била неисправна за пиће као и на нематеријалним трошковима за 10% услед више плаћених судских трошкова у предмету где је предузеће страна која тужи (образац 11).

Трошкови амортизације су нижи од планираних за 2%.

Остали расходи су нижи од планираних 42%.

1. **БИЛАНС СТАЊА**

Укупна актива и пасива су за 3% ниже од планираног износа.

Веће одступање је на АОП 0014 Остале некретнине, постројења и опрема и улагања на туђим некретнинама су веће скоро три пута из разлога што су улагања у ограду и приступни пут на градском гробљу са припреме пренети на употребу.

На АОП 057 Готовина и готовински еквиваленти је виша за 207%. Један од разлога је што нису реализоване планиране набавке.

На АОП 0424 Обавезе по основу кредита су мање 61% из разлога што није извршена набавка чистилице па самим тим није дошло до кредитног задужења.

На АОП 0445 Обавезе према добављачима у земљи су више за 230% из разлога што нису извршена плаћања добављачима јер нису по РИНО стигли на плаћање.

Предузеће је успевало да редовно измирује своје обавезе према добављачима, обавезе по основу ПДВ-а и зараде запосленима.

**3. ИЗВЕШТАЈ О ТОКОВИМА ГОТОВИНЕ**

Готовина на крају обрачунског периода је 207% виша од планиране.

Разлог је што је на почетку године било више средстава на рачуну него што је предвиђено планом у моменту израде програма пословања за 2023. годину и то за 61%. У извештајном периоду укупан прилив је нижи од планираног за 17% а укупан одлив је нижи за 24%.

**4. ТРОШКОВИ ЗАПОСЛЕНИХ**

Трошкови зарада, накнада зарада и остали лични расходи су нижи за 9% од планираних. Трошкови зарада су нижи за 8% из разлога што је број запослених мањи од планираног броја за три радника.

Накнаде физичким лицима по основу осталих уговора су исплаћене у износу који је 1% нижи од планираног. На овој позицији је планирано ангажовање лица са лиценцом за потребе прибављања Лиценце за обављање послова снабдевања водом за пиће системом јавног водовода, сакупљања и одвођења отпадних вода системом јавне канализације, старање о функционисању водних објеката и система, праћење стања водних објеката. Трошкови за рад надзорног одбора су такође нижи за 1%.

Трошкови дневница су 21% нижи од планираних као и трошкови за накнаде трошкова на службеном путу који су нижи за 60%..

Трошкови за превоз запослених су нижи за 14% из разога што један број запослених није радио по основу коришћења одмора, боловања и државних празника.

Позиција помоћ радницима и члановима њихових породица је нижа за 14% од планираног износа. Извршена је исплата помоћи свим радницима, у износу од по 10.000 динара у првом кварталу, по 10.000 динара у другом кварталу и по 21.800 динара у трећем кварталу, ради ублажавања неповољног материјалног положаја у складу са Посебним, колективним уговором за јавна предузећа у комуналној делатности на територији Републике Србије.

**5. ДИНАМИКА ЗАПОСЛЕНИХ**

Број радника на дан 31.12.2022. и 31.03.2023. године 35 запослених у сталном радном односу и 3 запослена у радном односу на одређено време (укупно 38 запослених).

Почетком септембра 2023. у радни однос на одређено време су примљена два НК радника, тако да је на дан 30.09.2023. године укупан број запослених 40.

**6. РАСПОН ПЛАНИРАНИХ И ИСПЛАЋЕНИХ ЗАРАДА**

Код пословодства реализована маса за зараде је у оквиру планиране.

Највиша појединачна зарада из категорије запослених без пословодства је за 17% виша од планираног износа услед ангажовања једног запосленог са прековременим радом.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

КЈП „Елан“ не користи субвенције из буџета.

Са оснивачем су склопљени уговори за следеће делатности: Одржавање комуналне хигијене, Одржавање спортских објеката, Зимско одржавање, Превоз отпада сакупљеног на територији општине Косјерић на регионалну депонију Дубоко и остали грађевински радови по налогу оснивача (одржавање општинских путева у смислу насипања путева, чишћења канала, тарупирање и сл.)

Приход који је остварен из уговора са оснивачем је нижи за 5% тј за 1.515.999 динара.

**8. СРЕДСТВА ЗА ПОСЕБНЕ НАМЕНЕ**

Од средстава за посебне намене у првом кварталу 2023. године утрошено је 32.317 динара за трошкове репрезентације што је 57% мање од планираног изоса (план 75.000 динара).

За хуманитарне активности је уплаћено 12.000 динара као вид помоћи у набавци огрева Пантелић Спасоју и Снежани што је 40% мањи износ од плана (план 20.000 динара).

За спортске активности је уплаћено 15.000 динара Атлетском клубу Косјерић као финансијска помоћ у реализацији меморијалне атлетске трке „Генерал Светомир Ђукић“ што је 70% мање од планираног изоса (план 50.000 динара)..

За донације је уплаћено 20.000 динара Ауто-мото клубу Јожа Барух Косјерић као финансијска помоћ у организацији Мото скупа што је за 80% мањи износ од планираног (план 100.000 динара)

У истом периоду није било исплата за рекламу и пропаганду.

**9. КРЕДИТНА ЗАДУЖЕНОСТ**

Предузеће је кредитно задужено по основу отплате новонабављене грађевинске машине Скип. Са банком Поштанска штедионица је склопљен уговор о кредиту на износ од 7 милиона динара. Рок отплате је 60 месеци. Датум доспећа прве рате је 08.05.2021. године а последње 08.04.2026. године. Месечни ануитети за отплату главнице износе 116.666,67 динара.

Предузеће је у првих девет месеци 2023. године редовно месечно измиривало обавезе по кредитима.

За период од 01.01. до 30.09.2023. године за отплату кредита плаћено је 1.162.654,69 динара (1.050.000,03 динара главница и 112.654,66 динара камата).

**10. ИЗВЕШТАЈ О ИНВЕСТИЦИЈАМА**

У периоду од 01.01. до 30.09.2023. године пуштена је у рад, и пренета на основна средства, зграда санитарног чвора на пијаци чија је вредност 1.751.495,34 динара, извршена је набавка електроматеријала неопходног за реализацију Реконструкције бунарског постројења „Деспотовићи“-израде разводног ормара, вредност 186.860,62 динара без ПДВ-а, урађен је пројекат за реконструкцију водоводне мреже за улице Алексе Шантића и дела Милеве Косовац вредности 90.000 динара.

Планиране а нереализоване инвестиције су:

- Реконструкција тезги на зеленој пијаци;

- Реконструкција водоводне мреже у насељу изнад „Црепане“ ул. Алексе Шантића;

- Ограђивање санитарног чвора и дела ограде круга предузећа у зони санитарног чвора и одвајање зелене и робне пијаце.Радови на изради тротоара око постројења ППВ;

- Радови на уређењу улаза у објетак ППВ – облагање степеништа подним плочицана, асвалтирање приступног пута од главног пута и санација оштећења;

- Постављање бехатона на градској пијаци;

- Изградња ограде од главне капије до међе са плацом Лечић Милоша на градском гробљу, Израда армирано бетонске стазе од помоћне капије у првом делу гробља према најновијем делу гробља са ивичњацима;

- Пројекат реконструкције водоводне секундарне мреже са прикључцима у ул. Карађорђева од моста на Скрапежу до улице 7. марта;

- Пројекат реконструкције водоводне мреже са прикључцима у улицама Д. И В. Марковић;

- Чистилица;

**11. ПОТРАЖИВАЊА, ОБАВЕЗЕ И СУДСКИ СПОРОВИ**

Укупан износ потраживања на дан 30.09.2023. године износи 48.885.881 динара а укупне обавезе износе 10.736.301 динара.

Предузеће је имало један судски спор где је предузеће страна која тужи добављача који је примио аванс а није испоручио уговорене контејнере. Вредност спора је 420.000 динара. Спор није окончан.

**IV ЗАКЉУЧНА РАЗМАТРАЊА И НАПОМЕНЕ**

Реализација Пројекта О-ДВА-ЈА-МО одвија се уз извесне проблеме и неправилности код одвајања отпада, пре свега у контејнерима код колективних објеката становања, који су захтевали додатно ангажовање радника приликом пражњења контејнера, како би квалитет одвојеног отпада био у складу са правилима и како уместо у рециклажи не би завршио на депонији. Испоручене количине рециклабилног отпада биле су веома задовољавајућег квалитета.

***2. НАЗИВ ПРЕДУЗЕЋА: ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ***

Седиште: Косјерић, Олге Грбић 5/II

Претежна делатност: 3530 Производња паре и климатизација

Матични број: 17496255

ПИБ: 101838788

Надлежно министарство: Министарство рударства и енергетике

Делатности јавног предузећа су:

* 3530 Производња паре и климатизација
* 3522 Дистрибуција гасовитих горива гасоводом

Годишњи програм пословања:

Годишњи Програм пословања ЈКП „Градска топлана“ Косјерић за 2023. годину усвојен на седници Скупштине општине Косјерић одржане дана 22.12.2023. године и заведен под бројем 06-54/2022 од 22.12.2022. године и Прве измене програма пословања ЈКП „Градска топлана“ Косјерић за 2023. годину усвојене на седници Скупштине општине Косјерић одржане дана 30.03.2023. године и заведен под бројем 06-06/2023 од 30.03.2023. године (у наставку, заједно: Програм пословања за 2023).

**II ОБРАЗЛОЖЕЊЕ ПОСЛОВАЊА**

У периоду од 01.01.-30.09.2023. године је у потпуности испуњена обавеза производње, дистрибуције и снабдевања свих купаца топлотном енергијом.

Није било хаварија на дистрибутивном систему, као ни у котларници.

У извештајном периоду, Предузеће је остварило пословни добитак у износу од 8.750.000 динара.

**III ОБРАЗЛОЖЕЊЕ ОБРАЗАЦА**

1. **БИЛАНС УСПЕХА**

Већина позиција у билансу успеха су на нивоу остварења у претходној години и плана за трећи квартал ове године.

У наредном периоду очекује се смањење трошкова с обзиром на то да се сада као енергент користи природни гас који је тренутно јефтинији од мазута.

Остале позиције су на нивоу планираних, односно остварених у претходној години.

1. **БИЛАНС СТАЊА**

Све позиције Биланса стања су у складу са планираним или уз незнатна одступања.

Потраживање по основу продаје је и даље су велико тако да смањење потраживања и даље мора бити приоритет.

Обавезе из пословања су мање пошто су плаћене обавезе према добављачима из претходних година за испоручени мазут средствима из кредита Банке поштанска штедионица. Преостале обавезе се углавном односе на обавезе према Дирекцији за робне резерве за испоручени мазут из ранијих година.

1. **ИЗВЕШТАЈ О ТОКОВИМА ГОТОВИНЕ**

Већина позиција у токовима готовине из пословних активности су у складу са планираним и оствареним у истом периду претходне године.

1. **ТРОШКОВИ ЗАПОСЛЕНИХ**

Сви трошкови запослених су нижи од планираних и на нивоу су остварења из претходног периода.

1. **ДИНАМИКА ЗАПОСЛЕНИХ**

На крају периода укупан број запослених је 8 радника, 7 радника на неодређено и 1 радник на одређено време.

1. **РАСПОН ПЛАНИРАНИХ И ИСПЛАЋЕНИХ ЗАРАДА**

У посматраном периоду најнижа исплаћена нето зарада је 46.957,00 динара, док је највиша исплаћена зарада за радно место директора предузећа и износи 82.038,00 динара. У односу на планиране зараде у извештајном периоду исте су ниже, а ниже су и у односу на просечне зараде у Републици Србији.

1. **СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Првим изменама Програма пословања за 2023. годину, планирана је субвенција Оснивача у износу од 7.000.000 динара и донација у износу од 15.000.000 динара. За прво полугодиште текуће године Оснивач је пренео 10.000.000 динара на име субвенције. Пренета средства су реализована за плаћање доспелих обавеза за утрошени гас.

1. **СРЕДСТВА ЗА ПОСЕБНЕ НАМЕНЕ**

Средства за посебне намене нису ни планиране Програмом пословања за 2023. годину, као ни Првим изменама Програма пословања за 2023. годину, па није било ни утрошка истих.

1. **КРЕДИТНА ЗАДУЖЕНОСТ**

Предузеће је у овом обрачунском периоду добило кредит од Банке Поштанске штедионице у износу од 13.000.000 динара за исплату дуга према добављачима мазута.

1. **ИЗВЕШТАЈ О ИНВЕСТИЦИЈАМА**

У извештајном периоду Предузеће је имало инвестиционе активности на уградњи и повезивању опреме у градској котлатници топлане у износу од 5.584.830 динара.

1. **ПОТРАЖИВАЊА, ОБАВЕЗЕ И СУДСКИ СПОРОВИ**

На крају овог извештајног периода укупна потраживања Предузећа су 10.448.576 динара. Укупне обавезе су 20.926.476.000 динара што је значајно мање у односу на други квартал.

Иако значајно смањене у односу на претходни период, обавезе су и даље високе, па је неопходно да се у сарадњи са Надзорним одбором и Оснивачем детаљније размотре могућности за смањење преосталих дуговања која се у највећој мери односе на дуг према Републичкој дирекцији за робне резерве на име позајмљеног мазута из ранијих година.

**IV ЗАКЉУЧНА РАЗМАТРАЊА И НАПОМЕНЕ**

Пословање предузећа у посматраном периоду је на нивоу пословања оствареног у истом периоду прошле године. Према Програму пословања за 2023. годину и даље остају основни проблеми у функционисању, а то су застарела потраживања и неизмирене обавезе за мазут из претходних грејних сезона када је мазут коришћен за производњу топлотне енергије и то према Републичкој дирекцији за робне резерве (РДРР). Износ камате који Предузеће плаћа на име позајмљеног мазута износи готово 100.000 динара месечно, односно готово 1,2 милиона динара годишње. Како су количине које су позајмљене од РДРР око 200 тона, што је заиста мала количина са аспекта РДРР, постоји могућност да Влада Републике Србије „опрости“ ову количину уз услов плаћене камате, али за то је потребно да се ангажује и Оснивач.

Кредитом добијеним од Банке Поштанска штедионица у износу од 13 милиона динара предузеће се задужило на период од 36 месеци са 6 месеци паузе у отплати (грејс период) како би измирило дуговање према добављачима за мазут. Средства су искоришћења да се у целости исплати добављач „ЕуроМотус“ д.о.о. Београд, док је „Милетић петролу“ исплаћен основни дуг, а камата у износу од 435.936,64 динара планиран је да се исплати до краја године, како је договорено са овим добављачем.

Предузеће је 30.08.2023. године поднело Оснивачу захтев за измену цена топлотне енергије за снабдевање крајњих купаца, које су по налогу Државне ревизорске институције израђене у складу са Методологијом за одређивање цене снабдевања крајњег купца топлотном енергијом („Службени гласник РС“, бр. 63/2015). Предлог нових цена је одбијен од стране Општинског већа због планиране субвенције која је била саставни део нових цена. Измењен захтев по инструкцијама Оснивача послат је на сагласност 28.09.2023. године, а на нове цене сагласност је дала Скупштина општине на седници одржаној 03.10.2023. године. Нове цене топлотне енергије ступају на снагу 01.11.2023. године, односно по истеку рока из члана 87. Закона о заштити потрошача.

У току извештајног периода, Оснивач је обезбедио наменску донацију од стране ТИТАН ЦЕМЕНТАРЕ КОСЈЕРИЋ у износу од 30 милиона динара за потребе завршетка радова у котларници и израде топлотног прикључка и подстанице за дом здравља, а све са циљем да се од предстојеће грејне сезоне на систем прикључе сви корисници топлификационе зоне „Југ“ (основна и средња школа, спортске хале, дом здравља и зграда код цркве). Закључно са 30.09.2023. године завршени су машински радови и већи део електромонтажних радова, а планирано је да котларница буде оперативна од 15.10.2023. године. Такође, до 30.09.2023. године извођачу радова „ЕКОЕНЕРГЕТИКА“ д.о.о. Београд је плаћен износ од 5.584.830,00 динара по Првој привременој ситуацији, док је Друга привремена ситуација у припреми. Сагласно Уговору о јавној набавци и динамици исплате донације ТИТАН ЦЕМЕНТАРЕ КОСЈЕРИЋ по Споразуму о поравнању, у 2023. години планирано је да се по привременим ситуацијама плати износ радова до 12,5 милиона динара без ПДВ-а, док је преостали износ планиран да се плати у првој половини 2024. године према износу из Окончане ситуације.

Грејну 2023/24 Предузеће ће почети са повећаним капацитетом и повећаним бројем корисника, али и новим ценама које треба да обезбеде економску одрживост Предузећа. Оно што остаје као проблем јесте дотрајала дистрибутивна мрежа у топлификационој зони „Запад“, поготово топловод поред дечијег вртића, са једне и топлотне подстанице којима је потребна реконструкција, са друге стране, па је фокус Предузећа да се у предстојећем периоду интензивира проналажење средстава да се кроз замену постојећих цеви без изолације новим предизолованим цевима и реконструкцијом подстаница додатно унапреди енергетска ефикасност и квалитет грејања.

***3. НАЗИВ ПРЕДУЗЕЋА: ЈАВНО КОМУНАЛНО ПРЕДУЗЕЋE РЕГИОНАЛНИ ЦЕНТАР ЗА УПРАВЉАЊЕ ОТПАДОМ "ДУБОКО" УЖИЦЕ***

### ОСНОВНИ СТАТУСНИ ПОДАЦИ

Пословно име: ЈКП Регионални центар за управљање отпадом "Дубоко" Ужице

Седиште: Ужице, Дубоко бб

Претежна делатност: 3821 – третман и одлагањe отпада који није опасан

Матични број: 20104279

ПИБ: 104384299

Надлежно министарство: Министарство грађевинарства, саобраћаја и инфраструктуре, Министaрство заштите животне средине, Министарство привреде

### Општине Ужице, Бајина Башта, Пожега, Ариље, Чајетина, Косјерић, Лучани и Ивањица су 13.10.2005. године закључили Уговор 10 број 352-55/2005 о оснивању, изградњи и коришћењу Регионалне санитарне депоније Дубоко, којим су, као оснивачи, регулисали међусобна права и обавезе везане за оснивање, изградњу, финансирање и експлоатацију Регионалне санитарне депоније Дубоко. Дана 24.10.2005. године на основу Анекса 1, наведеном уговору је као оснивач приступила и Општина Чачак.

### На основу оснивачког уговора и одлука скупштина оснивача, а у складу са чланом 6. Уговора 10, основано је Јавно комунално предузеће Регионална санитарна депонија "Дубоко" са седиштем у Ужицу, које је код Агенције за привредне регистре регистровано решењем БД. 99234/2005, дана 01.12.2005. године. Управни одбор је на 62 седници, одржаној 13.09.2012. године, донео Одлуку број 62/9 о промени пословног имена које од тада гласи: Јавно комунално предузеће "Регионални центар за управљање отпадом Дубоко" Ужице што је евидентирано решењем АПР БД 140011/2012 од 05.11.2012. године.

### Основна делатност Предузећа је управљање комуналним отпадом, сходно члану 3., став 1., тачка 4 Закона о комуналним делатностима. Предузеће обавља сакупљање комуналног отпада, његово одвожење, третман и безбедно одлагање, као и селекцију секундарних сировина и одржавање, њихово складиштење и третман.

### Претежна делатност је 38 21 Третман и одлагање отпада који није опасан.

### Предузеће може да обавља и делатности које законом, Оснивачким актом и Статутом нису утврђене као делатности од општег интереса, али под условом да се не доводи у питање стално, континуирано и квалитетно обављање делатности због које је основано. За обављање делатности које нису од општег интереса, предузеће је обавезно да организује посебну књиговодствену евиденцију о резултатима пословања.

### Предузеће делатност обавља у складу са Оснивачким актом и Статутом, Законом о јавним предузећима и законским прописима који регулишу правни статус и делатност за коју је предузеће основано и регистровано.

### Програм пословања ЈКП "Дубоко" Ужице за 2023. годину усвојен је одлуком Надзорног одбора број 24/4 од 30.11.2022. године. Решењем I број 023-156/22 од 3 29.12.2022. године Скупштина Града Ужица је дала сагласност на Програм пословања ЈКП "Дубоко" Ужице за 2023. Годину.

### OБРАЗЛОЖЕЊЕ ПОСЛОВАЊА

У Регионални центар за управљање отпадом "Дубоко" Ужице комунални отпад допрема се камионима ЈКП "Дубоко" Ужице из следећих локалних самоуправа: града Чачка и општина Ивањице, Пожеге, Бајине Баште, Лучана и Ариља. Комунални отпад из града Ужица сакупља и довози ЈКП "Биоктош" Ужице, из општине Косјерић ЈКП "Елан" Косјерић, а из општине Чајетина КЈП Златибор Чајетина. Неке од локалних самоуправа у систему Дубоко врше примарну селекцију отпада на месту настанка.

На основу Одлуке Управног одбора ЈКП "Дубоко" Ужице бр. 93/4 од 25.12.2015. године, ради се улазна контрола квалитета примарно селектованог отпада. У складу са тим, у првих девет месеци 2023. године, признато је 3.102,90 тона, што је 60,28 % од укупно пријављене количине примарно селектованог отпада која износи 5.147,17 тона. Због високог нивоа нечистоћа (зелени отпад, грађевински отпад, кухињски отпад, влага, пиљевина, земља, пепео и сл.) није признато као примарно селектовани отпад 738,70 тона

из града Чачка, 1.099,95 тоне из града Ужица, 3,90 тона из општине Ивањица, 20,78 тона из општине Пожега, 27,04 тона из општине Ариља, 4,88 тона из општине Чајетине и 0,42 тоне из општине Косјерићи и 148,60 тона из општине Бајина Башта.

У првих девет месеци 2023. години у односу на исти период 2022. годину примљено је 536,06 тона више комуналног отпада. У истом периоду третирано је 548,55 тона комуналног отпада мање, а депоновано 609,87 тона мање. У центру за секундарну селекцију отпада издвојено је 2.045,64 тона мање секундарних сировина и лаке фракције. На даљи третман отпремљено је 2.047,16 тона мање. У првих девет месеци 2022. години проценат селектованог отпада у односу на примљени био је 8,15%, а у истом периоду 2023. години 5,26%.

На дан 30.09.2023. године процењена ангажована кубатура тела депоније је 750.000m³.

Одлагање отпада се врши на привременом одлагалишту јер је тело депоније у потпуности попуњено, а пројекат проширења за ново тело депоније још није завршен.

На основу вредносно израженог физичког обима рада, у извештајном периоду предузеће је остварило добитак у износу од 6.190.889 динара. На основу Пресуде Привредног апелационог суда број 3 Пж 176/22 од 09.11.2022. године, општина Бајина Башта је 13.02.2023. уплатила камату по утужењу у износу од 11.362.755,14 динара, што је знатно утицало на исказани резултат.

### III ОБРАЗЛОЖЕЊЕ ОБРАЗАЦА

### БИЛАНС УСПЕХА

Пословни приходи реализовани су у мањем износу од планираних вредности. Наведене приходе чине приходи од депоновања, приходи од продаје селектованог отпада и остали пословни приходи (донације). Приходи од депоновања у директној су вези са количином допремљеног отпада. Наведени приходи умањени су за вредност признатог примарно селектованог отпада.

Приходи од продаје селектованог отпада остварени су у мањем износу од планираног због чињенице да се и даље већински допрема примарно неселектован отпад. Из таквог отпада много је теже издвојити квалитетне материјале прихватљиве за потенцијалне купце.

У извештајном периоду приходи од услуге шредеровања су реализована у знатно мањем износу од планираног јер нису реализоване планиране услуге дробљења отпада.

Приходи од накнаде за управљање амбалажним отпадом оставaрени су у мањем износу од планираног због тога што су оператери за управљање амбалажним отпадом у току 2023. године мењали висине накнаде за поједине врсте амбалажног отпада.

Остали пословни приходи, који се односе на приходе од донација, реализовани су мањем износу од планираног за посматрани период што је утицало на мањи проценат остварења пословних прихода у односу на планиране.

Финансијски приходи односе се на камате за средства по виђењу и средства 8 орочена код банке, камате наплаћене у извршним поступцима и на уплатила камату по утужењу у износу од 11.362.755,14 динара од стане општине Бајина Башта на основу Пресуде Привредног апелационог суда број 3 Пж 176/22 од 09.11.2022. године.

Остали приходи у највећем делу се односе на наплаћена отписана потраживања у претходној години.

Пословни расходи реализовани су у мањем износу од планираног. У највећој мери то је последица другачије динамике у реализацији набавки у односу на планирану.

Остали расходи највећим делом се односе на индиректан отпис потраживања ненаплаћених у року од 60 дана од датума доспећа.

### БИЛАНС СТАЊА

Уписани а неуплаћени капитал и стална имовина (класа 0) реализовани су у знатно мањем износу од планираног због померања рокова за реализацију радова на стабилизацији и проширењу тела депоније као и другачије динамике у реализацији набавки у односу на планирану.

Краткорочна потраживања реализована су у већем износу од планираног највећим делом због кашњења у измирењу обавеза купаца по основу испостављених фактура.

### ИЗВЕШТАЈ О ТОКОВИМА ГОТОВИНЕ

Одлив готовине из активности инвестирања и прилив готовине из активности финансирања знатно одступају од планираних због померања рокова за реализацију радова на стабилизацији и проширењу тела депоније.

### ТРОШКОВИ ЗАПОСЛЕНИХ

Трошкови запослених су реализовани у оквиру планираних вредности. Одступање у односу на план постоји код реализације иплаћених дневница на службеном путу и исплаћених јубиларних накнада због различите динамике трошења средстава на овим позиција. На годишњем нивоу утрошена средства биће у оквиру планираних вредности.

### ДИНАМИКА ЗАПОСЛЕНИХ

Укупан број запослених у ЈКП "Дубоко" Ужице на дан 30.09.2023. године је 83 од чега на неодређено време 75 запослених, а 8 запослених на одређено време.

### РАСПОН ПАНИРАНИХ И ИСПЛАЋЕНИХ ЗАРАДА

Зараде запослених у 2023. године исплаћиване су у складу са Правилником о раду, Законом о раду (Сл.гл.РС број 24, 61/05, 54/09, 32/13 и 75/14), Законом о буџетском систему (Сл.гл. РС број 54/09, 73/10, 101/10, 93/12, 62/13, 63/13, 108/13, 142/14, 68/15, 103/15 и 99/16) и другим законима који уређују ову област и усвојеним Програмом пословања ЈКП "Дубоко" Ужице за 2023. годину.

Одступања у односу на план постоји код реализације иплаћених зарада у образацу број 4, која су проузрокована изменем Правилника о раду ЈКП "Дубоко" Ужице, а која су везана за промене висине регреса и топлог оброка. Након поменитих измена маса зарада је и даље у оквиру планираних вредности.

### СУБВЕНЦИЈЕ И ОСТАЛИ ПРИХОДИ ИЗ БУЏЕТА

Субвенције и остали приходи из буџета нису планирани у 2023. години.

### СРЕДСТВА ЗА ПОСЕБНЕ НАМЕНЕ

Планирани и реализовани износ средстава за посебне намене за први квартал 2023. године:

* Хуманитарне активности (планирано 117.000 дин., реализовано 15.000 дин.)
* Репрезентација (планирано 300.000 дин., реализовано 153.490 дин.)
* Реклама и пропаганда ( планирано 283.500 дин., реализовано 151.773 дин.)

У извештајном периоду средстава за посебне намене су реализоване у складу са планираним вредностима.

### ИЗВЕШТАЈ О ИНВЕСТИЦИЈАМА

Крајем 2021. године потписан је уговор са ЕБРД и Министарством за заштиту животне средине за стабилизацију и проширење тела депоније, модернизацију центра за селекцију, набавка транспотних средстава (камиона, приколица и контејнера), изградња постројења за механичко биолошки третман и изградња постројења за пречишћавање процедних депонијских вода. За врема извештајног периода продужена је важност грађевинске дозволе за пројекат стабилизације и проширење тела депоније и израђен је Урбанистички пројекат, који је и поред одобрења од стране Града Ужица, морао да буде презентован Урбанистичкој комисији у Београду и чека се њихово одобрење, уз претходне корекције израђивача пројекта. У току је израда пројекта препарцелације.

### КРЕДИТНА ЗАДУЖЕНОСТ

ЈКП "Дубоко" Ужице није кредитно задужено.

### ПОТРАЖИВАЊА, ОБАВЕЗЕ И СУДСКИ СПОРОВИ

Потраживања предузећа се састоје из редовних потраживања и потраживања у извршном поступку. Редовна потраживања која се састоје од:

- потраживања за услугу депоновања од јавних комуналних предузећа и буџета локалних самоуправа оснивача

- потраживања за услугу депоновања од осталих правних лица

- потраживања од купаца селектованог отпада

Потраживања у извршном поступку која се састоје од:

- потраживања за услугу депоновања правним лицима на територији Града Ужица

- потраживања за услуге депоновања физичким лицима на територији Града Ужица (СОН)

За део потраживања која нису наплаћена у уговореном року уговорено је плаћање на рате.

Обавезе према добављачима се измирују у законски предвиђеном року.

У извештајном периоду у току су следећи спорови од значаја за предузеће:

- Накнада штете због неизвршења уговорне обавезе од стране једног од оснивача предузећа. У току је поступак по ревизији тужене на правноснажну пресуду којом је усвојен тужбени захтев ЈКП "Дубоко" Ужице.

- Управни спор по тужби ЈКП "Дубоко" Ужице за поништај решења о одбијању захтева за рефакцију плаћење акцизе на деривате нафте и биогорива.

**III ЗАКЉУЧНА РАЗМАТРАЊА И НАПОМЕНЕ**

У посматраном периоду предузеће је имало проблем са наплатом потраживања због кашњења у измирењу обавеза купаца по основу испостављених фактура.

**4.** ***НАЗИВ ПРЕДУЗЕЋА: ЈАВНО КОМУНАЛНО ПРЕДУЗЕЋE РЕГИОНАЛНИ ЦЕНТАР ЗА ВОДНЕ УСЛУГЕ "СКРАПЕЖ ВОДЕ" ПОЖЕГА***

**I ОСНОВНИ СТАТУСНИ ПОДАЦИ**

**Пословно име:** Јавно комунално предузеће регионални центар за водне услуге „Скрапеж воде“ Пожега

**Оснивачи** : Град Ужице, Општине Ариље, Ивањица, Косјерић и Пожега

**Седиште** : Пожега, Трг слободе 9

**Претежна делатност** : 3700 – Уклањање отпадних вода

**Матични број** : 21784346

**Пиб**: 112995019

**Надлежна министарства**: Министарство привреде, Министарство пољопривреде, шумарства и водопривреде, Републичка дирекција за воде

Јавно комунално предузеће Регионални центар за воден услуге „Скрапеж воде“ Пожега је основано 20.04.2022. године са циљем Регионалног повезивања и пречишћавања отпадних вода на територији Златиборског и делом Моравичког округа.

Оснивачи су град Ужице и општине Ариље, Ивањица, Косјерић и Пожега са по 20% оснивачког капитала. Оснивачки капитал је уплаћен у целости (500.000,00 РСД) односно сви оснивачи су уплатили по 100.000,00 РСД.

Органи предузећа су Надзорни одбор, као орган управљања и надзора и директор, као орган пословођења.

Надзорни одбор Предузећа има три члана, од којих је један председник. Два члана Надзорног одбора именују Скупштине оснивача, на предлог општинских/градског већа по принципу ротације, по азбучном реду, на период од четири године а један члан именује се из реда запослених у Предузећу, када за то буду стечени услови. Прве чланове привременог Надзорног одбора именовале су општине Ариље, Ивањица и Косјерић.

Одлуком о оснивању Јавног комуналног предузећа Регионални центар за водне услуге „Скрапеж воде“ Пожега уређена су права и обавезе у оснивању и пословању Јавног комуналног предузећа, као и права и обавезе оснивача према Предузећу и Предузећа према оснивачима у обављању делатности Предузећа као делатности од општег интереса.

У циљу омогућавања реализације пројекта изградње постројења за пречишћавање отпадних вода и припадајуће инфраструктуре и отпочињања обављања делатности за коју је основано Предузеће, даном регистрације Предузећа, оснивачи су дали сагласност Предузећу да у име и за рачун оснивача обавља надлежности предлагача капиталног пројекта и вршиоца инвеститорских овлашћења припреме и изградње регионалног система за одвођење и пречишћавање отпадних вода.

Све трошкове који настану у периоду вршења инвеститорских овлашћења сносе оснивачи сразмерно процентима учешћа у оснивачком капиталу.

**II** **ОБРАЗЛОЖЕЊЕ ПОСЛОВАЊА**

У току 2023.године делатност предузећа је обављана у складу са усвојеним Посебним програмом о коришћењу средстава из буџета оснивача текућу годину на коју су скупштине оснивача дале сагласност.

Решењем број 401-800/22 од 29.12.2022. године, Скупштина града Ужица је дала сагласност на Посебан програм о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“ Пожега за 2023. годину.

Решењем број 023-40/2022 од 16.12.2022. године, Скупштина општине Ариље је дала сагласност на Посебан програм о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“ Пожега за 2023. годину.

Закључком број 400-111/2022 од 27.12.2022. године, Скупштина општине Пожега је дала сагласност на Посебан програм о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“ Пожега за 2023. годину.

Закључком број 06-50/2022 од 10.01.2023. године, Скупштина општине Ивањица је дала сагласност на Посебан програм о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“ Пожега за 2023. годину.

Закључком број 06-54/2022 од 22.12.2022. године, Скупштина општине Косјерић је дала сагласност на Посебан програм о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“ Пожега за 2023. годину.

Предузеће обавља следеће послове током реализације капиталне инвестиције - пројектовања и изградње регионалног система за пречишћавање отпадних вода:

* координирање и комуницирање са свим институцијама надлежним за издавање услова и сагласности, као и за стручну контролу (ревизиона комисија коју формира надлежно министарство) као и са пројектима/предузећима која израђују техничку документацију;
* финансирање свих административних трошкова и такси у административним процедурама прибављања услова, стручне контроле техничке документације (ревизиона комисија) и сл.
* усаглашавање потписивање финалне верзије Пројектног задатка за израду техничке документације (Идејни пројекат са Студијом оправданости) са представницима пројекта ППФ 8;
* потписивање захтева Министарству грађевинарства, саобраћаја и инфраструктуре за образовање ревизионе комисије за потребе оцене Идејног пројекта;
* подношење техничке документације на стручну контролу ревизионој комисији;
* координација свих активности између Ревизионе комисије и ППФ8/пројектантског предузећа;
* по потреби, подношење захтева за издавање локацијских услова и вршење свих надлежности инвеститора у смислу Закона о планирању и изградњи

**1. БИЛАНС УСПЕХА**

Пословни приходи реализовани су у износу од 88 % у односу на планиране. Приходи су остварени по основу субвенцијама које су уплатили оснивачи на основу Посебаног програма о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“ Пожега за 2023. годину, на које су скупштине оснивача дале сагласност. Општина Ивањица, Пожега и Ариље су уплатила целокупан износ од 770.968,80 РСД, град Ужице износ за први, други и трећи квартал 584.976,60 и општина Косјерић за први и други квартал у износу од 385.484,40 РСД. У пословни приход је урачунат и повраћај ПДВ-а.

Проценат остварења укупних расхода у односу на планиране је 98%.

ЈКП Скрапеж воде је реализовале набавке у складу са Посебаним програмом о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“ Пожега за 2023. годину, на које су скупштине оснивача дале сагласност.

**2. БИЛАНС СТАЊА**

Упоредни преглед билансних позиција на нивоу класа у периоду од 01.01.2023. до 30.09.2023. године приказан је у наредној табели.

у динарима

|  |  |  |  |  |
| --- | --- | --- | --- | --- |
| **Р.бр.** | **Позиција** | **01.01.- 30.09.2023.** | | **Индекс реализације** |
| **План** | **Реализација** |
| **I** | **Укупна актива (1+2+3)** | **2.200.000,00** | **1.743.411,54** | **79** |
| 1 | Стална имовина (класа 0) |  |  |  |
| 2 | Обртна имовина (класа 1) | 0 | 0 |  |
| 3 | Краткорочна потраживања, новчана средства и активна временска ограничења (класа 2) | 2.200.000,00 | **1.743.411,54** | 79 |
| **II** | **Укупна пасива (1+2)** | **2.140.000,00** | **1.743.411,54** | **81** |
| 1 | Капитал (класа 3) | 1.740.000,00 | 1.368.688,88 | 79 |
| 2 | Дугорочна резервисања, обавезе и пасивна временска разграничења (класа 4) | 400.00,00 | 374.722,66 | 94 |

**3. ИЗВЕШТАЈ О ТОКОВИМА ГОТОВИНЕ**

Реализовани приливи за период 01.01. – 30.09.2023.год су остварени са 102%. У планирани прилив су узети у обзир субвенције оснивача (3.408.498,40 дин) и прилив од повраћаја ПДВ-а (116.780,00 дин) и почетно стање на текућем рачуну ( 539.062,60 дин).

Планирани одлив готовине за период 01.01.-30.09.2023. године је остварен са 78%.

Разлика у планираном и реализованом одливу се појављује из разлога што поједине позиција које нису биле потребне да се реализују у овом периоду нису реализоване(набавка биро опреме, канцеларијски материјал,комуналне услуге...) као и позиција које нису реализоване у целости (трошкови репрезентације, дневница...).

Готовина на крају обрачунског периода која се налази на рачунима пословних банака износи 1.732.536,75 динара (Banca Intesa 650.487,59 динара и Управа за трезор 1.082.049,16 динара)..

**4. ТРОШКОВИ ЗАПОСЛЕНИХ**

У посматраном периоду није дошло је до прекорачења планираних трошкова за зараде запослених. Такође и други планирани трошкови су у границама дозвољених износа.

**5. ДИНАМИКА ЗАПОСЛЕНИХ**

Јавно комунално предузеће Регионални центар за водне услуге „Скрапеж воде“ Пожега у циљу рационализације трошкова који настају у периоду инвеститорских овлашћења тренутно има једног запосленог (вршиоца дужности директора).

**6. РАСПОН ПЛАНИРАНИХ И ИСПЛАЋЕНИХ ЗАРАДА**

Зараде запослених у посматраном кварталу 2023. године исплаћиване су у складу са Уговором о раду, Анексом уговора о раду, Законом о раду (Сл.гл.РС број 24, 61/05, 54/09, 32/13 и 75/14), и усвојеним Посебним програмом о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“ Пожега за 2023. годину, на које су скупштине оснивача дале сагласност.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Јавно комунално предузеће Регионални центар за водне услуге „Скрапеж воде“ Пожега је у току посматраног периода 2023. године користило финансијска средства која су јој уплаћена на име субвенција од стране оснивача у износу од 3.283.367,40 динара а на основу Посебног програма о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“ Пожега за 2023. годину, на који су скупштине оснивача дале сагласност.

Општина Ивањица, Пожега и Ариље су уплатила целокупан износ од 770.968,80 РСД, град Ужице износ за први, други и трећи квартал у износу од 584.976,60 и општина Косјерћ за први и други квартал у износу од 385.484,40 РСД.

**8. СРЕДСТВА ЗА ПОСЕБНЕ НАМЕНЕ**

Планирани и реализовани износ средстава за посебне намене за период 01.01.2023.-30.06.2023. године:

* Репрезентација (планирано 45.000 дин., реализовано 12.330,00 дин.)
* Огласи, реклама и пропаганда ( планирано 30.000 дин., није реализовано )

**9. ИЗВЕШТАЈ О ИНВЕСТИЦИЈАМА**

За посматрани перид 2023. годину нису планиране инвестиције, тако да нема ни остварења по том основу.

**10. КРЕДИТНА ЗАДУЖЕНОСТ**

За посматрани период 2023. годину ЈКП „Скрапеж воде“ нема кредитне задужености.

**11. ПОТРАЖИВАЊА, ОБАВЕЗЕ И СУДСКИ СПОРОВИ**

За посматрани период 2023.године ЈКП „Скрапеж воде“ нема потраживања као ни обавеза према добављачима и судским споровима.

**III** **ЗАКЉУЧНА РАЗМАТРАЊА И НАПОМЕНЕ**

У посматраном периоду није дошло до већих одступања у односу на планиране вредности као ни до поремећаја у пословању.

**ЗБИРНИ ПРИКАЗ**

ЗБИРНИ ПРИКАЗ ПЛАНИРАНИХ И РЕАЛИЗОВАНИХ ПОКАЗАТЕЉА ЗА ПЕРИОД ОД 01.01. – 30.09.2023. ГОДИНЕ (ТАБЕЛЕ 1 И 2)

|  |  |  |  |  |  |  |
| --- | --- | --- | --- | --- | --- | --- |
| Табела 1.  у 000 динара | | | | | | |
| Ред. бр. | Јавно предузеће/друштво капитала | Укупни приходи | | Укупни расходи | | Нето резултат |
| План | Реализација | План | Реализација | Реализација |
| 1 | ЈКП''Дубоко'' Ужице | 351.657 | 278.183 | 351.656 | 271.992 | 6.191 |
| 2 | ЈКП''Градска топлана'' Косјерић | 45.425 | 50.747 | 33.335 | 28.386 | 22.361 |
| 3 | КЈП "Елан" Косјерић | 69.222 | 63.425 | 67.811 | 63.009 | 416 |
| 4 | ЈКП „Скрапеж воде“ Пожега | 3.854 | 3.391 | 3.854 | 2.369 | 1.022 |
|  | **УКУПНО** | **470.158** | **395.746** | **456.656** | **365.756** | **29.990** |

|  |  |  |  |  |  |  |
| --- | --- | --- | --- | --- | --- | --- |
| Табела 2.  у 000 динара | | | | | | |
| Ред. бр. | Јавно предузеће/друштво капитала | Број запослених | Средства за зараде (Бруто I) | | Субвенције | Кредитна задуженост |
| План | Реализација | Стање на дан 30.09.2023. |
| 1 | ЈКП''Дубоко'' Ужице | 83 | 94.926 | 82.717 | 0 | 0 |
| 2 | ЈКП''Градска топлана'' Косјерић | 9 | 7.790 | 6.196 | 10.000 | 13.000 |
| 3 | КЈП"Елан" Косјерић | 41 | 33.520 | 31.005 | 0 | 3.617 |
| 4 | ЈКП „Скрапеж воде“ Пожега | 1 | 1.426 | 1.415 | 3.283 |  |
|  | **УКУПНО** | **134** | **137.662** | **121.333** | **13.283** | **16.617** |

Из наведеног табеларног приказа (табела 1) може се констатовати да су сва јавна предузећа чији је оснивач општина Косјерић у трећем кварталу 2023. године остварила добит.

Из табеларног приказа (табела 2) видимо да су средства за зараде исплаћена у складу са планским категоријама и није дошло до прекорачења истих за посматрани временски период. Предузећа која користе субвенцију од општине су ЈКП „Градска топлана“ и ЈКП „Скрапеж воде“, док остала два предузећа чији је оснивач општина Косјерић не користе субвенцију. Такође, из овог табеларног приказа може се констатовати да су КЈП „Елан“ и ЈКП „Градска Топлана“ кредитно задужени.

Обрадио:

Дејан Павловић